hotchpotch/miracl-hf-unified huggingface dataset:
Sokeat miehet ja elefantti
Sokeista miehistä ja elefantista kertova tarina on lähtöisin Intiasta, josta se on levinnyt laajalle. Tarinan avulla havainnollistetaan erilaisten totuuksien ja harhakäsitysten syntymistä ja kehittymistä. Eri aikoina tarina on tarjonnut näkemystä muun muassa siihen, mitä totuus on. Tarinan avulla havainnollistetaan, miten asiantuntijat toimivat tilanteessa, jolloin on puutetta tiedosta, sekä korostetaan kommunikaation ja eri näkemysten kunnioitusta.
Tarina on vertaus, joka on muodostunut osaksi useita uskonnollisia perinteitä. Se kuuluu muun muassa jainalaiseen, buddhalaiseen, suufilaiseen ja hindulaiseen perinteeseen. Tarina on tunnettu myös Euroopassa. 1800-luvulla yhdysvaltalainen kirjailija John Godfrey Saxe loi tarinasta oman versionsa runomuodossa. Sittemmin tarina on julkaistu useina kirjoina sekä lapsille että aikuisille ja sitä on tulkittu mitä moninaisimmilla tavoilla.
Useissa tarinan versioissa joukko sokeita miehiä tunnustelee elefanttia oppiakseen tuntemaan millainen se on. Kukin miehistä tunnustelee eri osaa, kuten kylkeä tai torahammasta. Lopulta miehet vertaavat omia havaintojaan ja huomaavat, että ne ovat täysin ristiriidassa toistensa kanssa.
Tarinat eroavat pääasiassa sen suhteen, miten elefantin ruumiinosia kuvataan, kuinka voimakkaaksi erilaisten näkemysten kohtaaminen kääntyy ja miten miehet saavuttavat yhteisymmärryksen.
Murzuq
Murzuq (myös "Murzuk", "Marzuq") on keidaskaupunki ja samannimisen piirikunnan keskus Libyan lounaisosassa Fezzanin alueella. Sieltä on maantieyhteys Sebhan (170 kilometriä) kautta Tripoliin (960 kilometriä). Asukkaita on 12 700 henkeä (vuonna 2010).
Murzuq oli 1400-luvulta lähtien Fezzanin pääkaupunki ja yksi Saharan karavaanikaupan tärkeimmistä keskuksista. Se menetti merkityksensä vuoden 1813 jälkeen. Keitaalla viljellään taatelipalmuja, vehnää, ohraa ja puutarhakasveja sekä kasvatetaan kameleita, lampaita ja vuohia. Paikallisia käsityöammatteja ovat mattojen ja kankaiden kudonta. Asukkaat ovat etupäässä berbereitä. Seudulla on myös pieni tubuvähemmistö.
Murzuq on tunnettu epäterveellisestä ja aikaisemmin malariaa levittäneestä ilmastostaan. Sen nähtävyyksiin kuuluu museona toimiva Fezzanin sulttaanin linna ja sen vieressä sijaitseva, paikalliseen tyyliin rakennettu moskeija. Kaupungin eteläpuolella levittäytyy 35 000 neliökilometrin laajuinen Murzuqin hiekkameri ("Idehan Murzuq"). Seudulla on huomattavat öljyvarat, jotka ovat toistaiseksi hyödyntämättä.
Adele Jergens
Adele Jergens (26. marraskuuta 1917 Brooklyn, New York – 22. marraskuuta 2002 Camarillo, Kalifornia) oli yhdysvaltalainen näyttelijä. Jergens valittiin Miss World's Fairestiksi vuoden 1939 maailmannäyttelyssä ja vuonna 1944 hän solmi elokuvasopimuksen Columbia Picturesin kanssa. Jergens näytteli kaikkiaan 47 elokuvassa. Hänen elokuviinsa kuuluvat muun muassa "Ladies of the Chorus" (1949) ja "Day the World Ended" (1955). Jergens avioitui vuonna 1949 näyttelijä Glenn Langanin kanssa. Jergens on saanut tähden Hollywood Walk of Famelle.
Kangaskääpä
Kangaskääpä ("Coltricia perennis") on sienilaji, joka on varsin yleinen sienilaji ainakin pohjoismaissa. . Sieni on sitkeä, kuiva ja jalallinen yleensä maassa kuten kankailla ja teillä kasvava. Sitä on tavattu esimerkiksi Lapin poropoluilla rivimäisinä muodostumina ja se voi toimia lahottajana. On myös todettu sen toimivan puuvartisten kasvien, jopa sianpuolukan juurisienenä. Kangaskääpä on väriltään muunteleva punainen - keltainen - harmaahko. Alapinta yleensä ruskea, tiheäpillinen. Sitkeä ohut jalka on ruskea. Sienelle on luonteenomaista voimakas vyöhykkeisyys, joka voi olla havaittavissa pillikerroksessakin. Lakki on teräväreunainen, selkeästi suppilomainen.
Kangaskäävän taksonomia on sienten tapaan työn alla. Lähilaji C. cinnamomea on tavattu Hämeessä. Erikoista on, että kirjallisuudessa sientä pidetään yleensä yksivuotisena, "perennis" viittaa monivuotiseen ja venäjänkielinen nimi "Сухлянка двухлетняя" kaksivuotiseen lajiin.
Ghat
Ghat (myös "Gat") on keidaskaupunki ja samannimisen piirikunnan keskus Libyan lounaisosassa lähellä Algerian rajaa. Sieltä on maantieyhteys Sebhaan (552 kilometriä) ja Tripoliin (1342 kilometriä) sekä lentokenttä. Asukkaita on 5 300 henkeä (vuonna 2012).
Keskellä Saharaa Acacusvuorten juurella sijaitseva Ghat oli aikaisemmin tärkeä karavaanikaupan keskus. Garamantit perustivat sen vanhemman asutuksen paikalle ensimmäisellä vuosisadalla eaa. Myöhemmin se kuului puoli-itsenäisenä sulttaanikuntana Tassili-n-Addžerin tuaregivaltakuntaan. 1800-luvun alussa Ghat oli Murzuqin ohella yksi Fezzanin tärkeimmistä kaupungeista. Osmanit valtasivat sen vuonna 1875. Myöhemmin aluetta hallitsivat Ranska ja Italia. Saharan yli kulkeneen kaupan vähennyttyä syrjäinen paikkakunta on menettänyt merkitystään. Viime vuosikymmeninä siitä on muodostunut suosittu matkailukohde.
Seudulla asuu tuaregeja. Keitailla kasvatetaan taatelipalmuja, viljellään viljaa ja hoidetaan kasvimaita. Algeria ja Libya ovat kiistelleet Ghatin eteläpuolella olevan rajalinjan sijainnista.
Ghatin savitiilistä rakennettu vanha kaupunki eli medina on nykyään jäänyt autioksi. Sen keskellä sijaitsevat vuonna 900 rakennettu sudanilaistyylinen moskeija ja virallisena kokoontumispaikkana käytetty tornimainen rakennus. Medinan yläpuolella kohoaa turkkilaisten ja italialaisten pystyttämä linnoitus. Seudun suurin nähtävyys ovat Acacusvuorten Unescon maailmanperintöluetteloon kuuluvat muinaiset kalliopiirrokset. Niiden aiheet heijastavat Saharan luonnossa ja sen asukkaiden elintavoissa vuosituhansien aikana tapahtuneita muutoksia.
Luettelo suurimmista vulkaanisista purkauksista
Vulkaanisessa purkauksessa tulivuoresta vapautuu laavaa, pyroplastista materiaalia ja erilaisia kaasuja. Useat purkaukset eivät aiheuta vaaraa välittömän läheisyyden ulkopuolelle, mutta suurimmat maapallolla tapahtuneet purkaukset ovat aiheuttaneet merkittäviä alueellisia tai jopa globaaleja muutoksia. Purkaukset ovat vaikuttaneet ilmastoon ja lajien joukkosukupuuttoon.
Kaikissa alla olevissa purkauksissa on vapautunut vähintään 1 000 km³ laavaa ja pyroplastista materiaalia. Räjähdystyyppisissä tulivuorenpurkauksissa tämä tarkoittaa vähintään vulkaanisen räjähdysasteikon (VEI) arvoa 8. Purkaukset ovat olleet vähintään tuhat kertaa voimakkaampia kuin St. Helensin vuoden 1980 purkaus, jossa vapautui ainoastaan 1 km³ laavaa, ja vähintään kuusi kertaa voimakkaampia kuin Tamboran vuoden 1815 purkaus, joka oli lähihistorian voimakkain ja jossa vapautui 160nbsp;km³ vulkaanista ainesta.
Maapallon historiassa on todennäköisesti tapahtunut useita vielä voimakkaampia purkauksia, mutta eroosio ja laattatektoniikka ovat hävittäneet näiden jäljet. Listattujen purkausten osalta arviot voimakkuudesta ovat summittaisia.
Villihotti
Villihotti (8. toukokuuta 2002 – 16. joulukuuta 2015) oli vuoden 2011 ravikuningas. Sen isä oli Aatami ja emä Hovi-Meeri. Sitä ohjasti Ari Moilanen ja valmensi Seppo Suuronen.
Vuoden 2011 ravikuninkuuden ratkaisi Villihotin 3 100 metrin ajan paremmuus, sillä Villihotin ja Tuokkolan Touhon kolmen lähdön kokonaisaika oli sama. Sen muita sijoituksia ovat Pikkukunkku Kouvolassa 2007 ja toiseksi Kirppu-ajossa Rovaniemellä 2010.
Villihotti kuoli joulukuussa 2015 kesken valmennuslenkin Juvalla. Varsojen kanssa lenkkeilyt ori putosi yht’äkkiä polvilleen ja kuoli liki välittömästi. Koska Villihottia ei ollut vakuutettu, sen kuolinsyytä ei tutkittu tarkemmin, vaan se haudattiin lähes saman tien. Eläinlääkärit epäilivät, että Villihotilta olisi aortta revennyt tai iso verisuoni katkennut.
Wilhelm Brauns
Wilhelm Brauns (19. toukokuuta 1865 Ludwigslust – 1933) oli saksalainen liikemies, joka laati veljensä Julius Braunsin pikakirjoitusjärjestelmästä ruotsinkielisen version.
Brauns muutti 24-vuotiaana Ruotsiin ja työskenteli juutinvalmistusalalla, ensin juuttikehräämössä Oskarströmissä ja myöhemmin Ruotsin juutinvalmistajien keskuskonttorissa Halmstadissa.
Brauns julkaisi veljensä Julius Braunsin pikakirjoitusjärjestelmästä ruotsin kielelle sovittamansa version vuonna 1892. Myöhemmin hän uudisti järjestelmän vokaalien kirjoittamista Melinin järjestelmästä saamiensa vaikutteiden perusteella, ja Julius Brauns omaksui muutokset myös saksalaiseen järjestelmään.
Livio Maritano
Livio Maritano (28. elokuuta 1925 Giaveno – 6. toukokuuta 2014 Torino) oli italialainen roomalaiskatolinen piispa. Hän sai pappisvihkimyksensä 27. kesäkuuta 1948, ja hänet nimitettiin 19. lokakuuta 1968 Torinon vihkipiispaksi sekä Opitergiumin titulaaripiispaksi. Maritanon konsekroi piispaksi Francesco Sammartinon ja Francesco Bottinon avustama Michele Pellegrino 15. joulukuuta 1968.
30. kesäkuuta 1979 Maritano sai nimityksen Acquin hiippakunnan piispaksi. Hän jäi eläkkeelle 9. joulukuuta 2000.
Paini olympialaisissa
Paini on ollut kesäolympialaisten kilpailuohjelmassa nykyaikaisen olympiahistorian alusta alkaen. Se on ollut ohjelmassa jokaisissa kesäolympialaisissa lukuun ottamatta vuotta 1900. Kilpailumuotoina olympialaisten painissa on kreikkalais-roomalainen paini ja vapaapaini. Naiset kilpailivat painin olympiamitaleista ensimmäisen kerran vuonna 2004. Naiset kilpailevat ainoastaan vapaapainissa.
Menestyneimmät olympialaisten painimaat ovat kreikkalais-roomalaisessa painissa Neuvostoliitto, Suomi ja Ruotsi, vapaapainissa Yhdysvallat, Neuvostoliitto ja Japani.
Pier Giorgio Micchiardi
Pier Giorgio Micchiardi (s. 23. lokakuuta 1942 Carignano) on italialainen roomalaiskatolinen piispa. Hänet vihittiin papiksi 26. kesäkuuta 1966 Torinossa ja nimitettiin 21. joulukuuta 1990 Torinon vihkipiispaksi sekä Macriana Maiorin titulaaripiispaksi. Piispaksi vihkiminen seurasi 13. tammikuuta 1991. Pääkonsekraattorina toimi Giovanni Saldarini, jota avustivat Livio Maritano ja Zenon Grocholewski.
Micchiardi nimitettiin 9. joulukuuta 2000 Acquin piispaksi ja asetettiin virkaan 4. helmikuuta 2001.
Kohtalokas kuu
Kohtalokas kuu () on vuonna 1995 ilmestynyt, järjestyksessä 45. "Piko ja Fantasio" -sarjan albumi. Sen on käsikirjoittanut Tome ja piirtänyt Janry. Albumissa esiintyy mafioso Vito Cortizonen tytär Luna.
Piko ja Fantasio New Yorkissa
Piko ja Fantasio New Yorkissa () on vuonna 1987 ilmestynyt, järjestyksessä 39. "Pikon ja Fantasion seikkailuja" -sarjan albumi. Sen on käsikirjoittanut Tome ja piirtänyt Janry.
Tarinan roistohahmo Vito Cortizone on New Yorkin sisilialaisen mafian johtaja. Hän käy jatkuvaa taistelua toista vahvaa mafiaa, ”Kiinan triadia” vastaan. Vito Cortizone on parodia "Kummisetä"-elokuvan mafioso Vito Corleonesta.
Ahvionkoski
Ahvionkosket on Kymijoen alajuoksulla Kouvolan Ahvion ja Kotkan Hurukselan kylien alueella sijaitseva 1,2 kilometriä pitkä vapaana virtaava koskialue. Ahvionkoski on suojeltu koskiensuojelulailla ja se kuuluu Kymijoen Natura 2000 -alueeseen (FI0401001).
Ahvionkoskien alueella Kymijoki levenee useita satoja metrejä leveäksi saarisokkeloksi, jossa on 12 saarta. Ahvionkoskien pudotuskorkeus koko matkalla on noin 2,5 m. Koskialue alkaa Ahvion kylässä sijaitsevan Kuovinkallion kohdalta, jossa joki jakautuu kolmeen pienempään uomaan. 1930-luvulla perattu pääväylä kulkee Päijänteensaaren lävitse louhitussa uomassa ja jatkaa kulkuaan suoraviivaisesti Martinkoskelle, joka on Ahvionkoskien suurin koski (koskiluokitus I-II). Pienemmät uomat kulkevat itäpuolisen Päijänteenkosken ja länsipuolisen Kuovinkosken kautta. Ahvionkoskien alue päättyy Martin- ja Kotokoskelle (pudotuskorkeus 1,9 m), josta alkaa 3 kilometrin pituinen heikkovirtainen jokiosuus Kultaankoskille.
Martinkoski on koskimelojien keskuudessa suosittu harjoittelupaikka syvän vetensä, isojen aaltojensa ja kivettömyytensä vuoksi. Pudotuskorkeudeltaan yhtä suuri Kotokoski on erittäin kivinen ja vaikeasti laskettava.
Hurukselan puolella virtaa kapea Myllypuro, jossa sijaitsi aikoinaan vesimylly. Myllyn jäätyä vaille käyttöä se siirrettiin 1960-luvulla kylän keskellä ajoittain virtaavan Hurskosken rannalle kotiseutumuseoksi. Vuonna 2017 mylly siirrettiin maa-alueen vuokrasopimuksen päättymisen vuoksi kosken rannalta nykyiselle paikalleen seuratalo Soihtulan pihaan.
Ahvionkoskien alueen pesivään eläimistöön kuuluvat mm. valkoselkätikka, harmaahaikara, koskikara ja saukko. Puustoltaan alue on rehevää sekametsää jossa hallitsevina puulajeina ovat koivu, haapa ja kuusi. Alueen saarissa kasvaa jonkin verran metsälehmusta.
Ahvionkoskien alue kuuluu Keski-Kymen erityiskalastusalueeseen.
Whorrey Potter and the Sorcerer's Balls
Whorrey Potter and the Sorcerer's Balls on Dominic Forsin tuottama amerikkalainen homoseksuaalinen pornoelokuva. Tämä elokuva on parodia tunnetusta elokuvasta Harry Potter ja viisasten kivi ja se on tuotettu 3D-tekniikalla. Sitä on myös mainittu sitten Avatar-elokuvan kaikkein teknisesti innovatiivisemmaksi elokuvaksi.
Elokuvalle on ehdotettu Grabby-palkintoja parhaasta videokuvauksesta, parhaasta käsikirjoituksesta, parhaasta ohjauksesta, parhaasta pääosasuorituksesta (Luke Marcum/Whorrey Potter) ja parhaasta sivuosasuorituksesta (Matthew Rush/Voldemorecock).
The Cutter
The Cutter on vuonna 2005 televisioensi-iltansa saanut yhdysvaltalainen toimintaelokuva. Elokuvan on ohjannut William Tannen ja käsikirjoittanut Bruce Haskett. Pääosissa näyttelivät Chuck Norris, Joanna Pacula ja Daniel Bernhardt.
Elokuva sai ensi-iltansa Romanian televisiossa. Muutoin elokuva julkaistiin suoraan DVD:lle Euroopassa ja Yhdysvalloissa.
Espanjan salibandyliiga
Liga Nacional on Espanjan korkein sarjataso. Liigassa pelaa kahdeksan joukkuetta.
Antonio Riboldi
Antonio Riboldi (16. tammikuuta 1923 Triuggio – 10. joulukuuta 2017 Stresa) oli italialainen roomalaiskatolinen piispa. Hän kuului rosminilaisten sääntökuntaan. Hänet vihittiin papiksi 29. kesäkuuta 1951. Hän sai 25. tammikuuta 1978 nimityksen Acerran hiippakunnan piispaksi, ja hänet konsekroitiin piispaksi 11. maaliskuuta. Pääkonsekraattorina toimi Salvatore Pappalardo, jota avustivat Costantino Trapani ja Clemente Riva.
Riboldi jäi eläkkeelle 7. joulukuuta 1999.
Noma (ravintola)
Noma on kahden Michelin-tähden ravintola Kööpenhaminassa Tanskassa. René Redzepin johtama ravintola on perustettu vuonna 2004. Ravintola on keskittynyt pohjoismaisiin ruokalajeihin, ja sen nimi onkin lyhenne tanskan kielen sanaparista "nordisk mad" (suom. "pohjoismainen ruoka"). Noma on valittu "Restaurant"-lehden järjestämässä äänestyksessä maailman parhaimmaksi ravintolaksi vuosina 2010, 2011, 2012 ja 2014.
Edward Henryk Materski
Edward Henryk Materski (6. tammikuuta 1923 Vilna – 24. maaliskuuta 2012 Radom) oli puolalainen roomalaiskatolinen piispa. Hänet vihki papiksi Czesław Kaczmarek 20. toukokuuta 1947. Hänet nimitettiin 29. lokakuuta 1968 Kielcen hiippakunnan vihkipiispaksi ja Aquae Sirensesin titulaaripiispaksi. Piispaksi vihkiminen seurasi 22. joulukuuta. Pääkonsekraattorina toimi Stefan Wyszyński, jota avustivat Jan Jaroszewicz ja Wacław Skomorucha.
6. maaliskuuta 1981 Materski nimitettiin Sandomierzin ja 25. maaliskuuta 1992 Radomin piispaksi. Materski jäi eläkkeelle 28. kesäkuuta 1999.
Kelly Key
Kelly de Almeida Afonso (s. 3. maaliskuuta 1983 Rio de Janeiro, Brasilia), taiteilijanimeltään Kelly Key, on brasilialainen laulaja, lauluntekijä, tanssija, juontaja, malli, liikenainen ja näyttelijä.
Kymmenen vuoden uransa aikana Key on myynyt noin kaksi miljoonaa albumia. Hän on julkaissut seitsemän studioalbumia, yhden livealbumin, kolme kokoelmaa, remix-albumin ja kaksi DVD:tä, ja poikinut hittejä kuin "Escondido", "Por Causa de Você", "Anjo", "Chic Chic", "Você é o Cara" ja "Baba". Hänestä on tulossa yksi menestyksekkäimmistä poplaulajista Brasiliassa.
Javier Azagra Labiano
Javier Azagra Labiano (24. tammikuuta 1923 Pamplona – 16. marraskuuta 2014) oli espanjalainen roomalaiskatolinen piispa. Hänet vihittiin papiksi 23. heinäkuuta 1950. Hän sai 17. heinäkuuta 1970 nimitykset Cartagenan hiippakunnan vihkipiispaksi ja Lacubazan titulaaripiispaksi. Azagra Labianon konsekroi 7. lokakuuta piispaksi Miguel Roca Cabanellasin ja Javier Osés Flamariquen avustama Arturo Tabera Araoz.
23. syyskuuta 1978 Azagra Labiano nimitettiin Cartagenan piispaksi, jona hän toimi, kunnes jäi eläkkeelle 20. helmikuuta 1998.
Moisés Julio Blanchoud
Moisés Julio Blanchoud (4. syyskuuta 1923 Esperanza – 28. helmikuuta 2016 Santa Fe) oli argentiinalainen roomalaiskatolinen arkkipiispa. Hän osallistui Vatikaanin toiseen kirkolliskokoukseen. Hänet vihittiin papiksi 14. joulukuuta 1947. Hänet nimitettiin 13. helmikuuta 1960 Río Cuarton hiippakunnan vihkipiispaksi ja Belalin titulaaripiispaksi. Piispaksi vihkiminen seurasi 24. huhtikuuta. Pääkonsekraattorina toimi Alfonso María Butelerin ja Manuel Marengon avustama Nicolás Fasolino.
Blanchoud nimitettiin 6. syyskuuta 1962 ja asetettiin 7. maaliskuuta 1963 Río Cuarton piispaksi. 7. tammikuuta 1984 hänet nimitettiin Saltan arkkipiispaksi, ja hänet asetettiin virkaan 31. maaliskuuta. Hän jäi eläkkeelle 6. elokuuta 1999.
1. lokakuuta 2002 Blanchoud sai nimityksen Santa Fe de la Vera Cruzin apostoliseksi hallitsijaksi, jona hän toimi, kunnes erosi 30. maaliskuuta 2003.
Giuseppe Casale
Giuseppe Casale (s. 28. syyskuuta 1923) on italialainen roomalaiskatolinen arkkipiispa. Hänet vihittiin papiksi 3. helmikuuta 1946 ja nimitettiin Vallo di Lucanian hiippakunnan piispaksi 26. lokakuuta 1974. Piispaksi vihkiminen seurasi 8. joulukuuta. Pääkonsekraattorina toimi Sebastiano Baggio, jota avustivat Gaetano Pollio ja Giuseppe Carata.
7. toukokuuta 1988 Casale nimitettiin Foggia-Bovinon arkkipiispaksi, jona hän toimi, kunnes jäi eläkkeelle 27. toukokuuta 1999.
Michel Joseph Kuehn
Michel Joseph Kuehn (7. lokakuuta 1923 Saint-Dié-des-Vosges – 18. syyskuuta 2012) oli ranskalainen roomalaiskatolinen piispa. Hänet vihittiin papiksi 12. heinäkuuta 1947 ja nimitettiin Chartres'n hiippakunnan piispaksi 27. heinäkuuta 1978. Piispaksi vihkiminen seurasi 30. syyskuuta. Pääkonsekraattorina toimi Jean Vilnet, jota avustivat Eugène-Marie Ernoult ja Louis Kuehn.
Kuehn erosi tehtävästään 6. huhtikuuta 1991.
Nokia C5-00
Nokia C5-00 on maaliskuussa 2010 julkaistu Symbian S60 3rd Edition -käyttöjärjestelmällä toimiva matkapuhelinvalmistaja Nokian valmistama matkapuhelin.
C5-00:ssa on GPS-paikannus A-GPS-ominaisuudella. Navigointiin on Ovi Kartat versio 3.4.
C5-00:ssa on Nokian 1050 milliamppeeritunnin BL-5CT-akku (litium-ioni) virtalähteenä.
C5-00:ssa on mm. kalenteri, ääninauhuri, laskin, kello ja muunnin.
Nokia on julkaissut kesäkuussa 2011 C5-00-mallin uudistetun version. Se on lähes samanlainen vanhemman mallin kanssa.
Edgardo Gabriel Storni
Edgardo Gabriel Storni (6. huhtikuuta 1936 Santa Fe – 20. helmikuuta 2012 La Falda) oli argentiinalainen roomalaiskatolinen arkkipiispa.
Storni vihittiin papiksi 23. joulukuuta 1961 ja nimitettiin Santa Fen vihkipiispaksi sekä Croaen titulaaripiispaksi 4. tammikuuta 1977. Piispaksi vihkiminen seurasi 25. maaliskuuta. Pääkonsekraattorina toimi Vicente Faustino Zazpe, jota avustivat Manuel Marengo ja Ítalo Severino Di Stéfano. 28. elokuuta 1984 Storni nimitettiin Santa Fen arkkipiispaksi. Hänet asetettiin virkaan 30. syyskuuta.
Storni erosi arkkipiispan virastaan 1. lokakuuta 2002 jouduttuaan syytetyksi useiden seminaariopiskelijoiden seksuaalisesta hyväksikäytöstä. Vatikaani oli tutkinut sisäisesti häneen kohdistuneita hyväksikäyttösyytöksiä jo vuonna 1994, mutta todisteet oli todettu riittämättömiksi. Vuonna 2009 Storni tuomittiin kahdeksaksi vuodeksi vankeuteen vuonna 1992 tapahtuneesta miespuolisen seminaariopiskelijan hyväksikäytöstä. Korkean ikänsä vuoksi hänen annettiin suorittaa rangaistus kotiarestina. Storni kuoli kotonaan La Faldassa helmikuussa 2012.
Cedric the Entertainer
Cedric Antonio Kyles (s. 24. huhtikuuta 1964 Jefferson City, Missouri), tunnetaan nimellä Cedric the Entertainer, on yhdysvaltalainen näyttelijä ja koomikko. Hänet tunnetaan muun muassa elokuvista "Barbershop" ja "The Original Kings of Comedy".
Cedric on naimisissa Lorna Wellsin kanssa ja heillä on kaksi yhteistä lasta, Croix Alexander ja Lucky Rose. Cedricillä on myös Tiara-niminen tytär aiemmasta suhteestaan.
Vihapuhe
Vihapuhe on kielenkäyttöä, jota leimaa viha. Vihapuhe on varsinkin vähemmistöihin kohdistuvaa vihaa tai suvaitsemattomuutta ilmaisevaa tai niihin yllyttävää puhetta.
Euroopan neuvoston ministerikomitean ehdotuksen mukaan vihapuhe on sellaista ilmaisua, jolla levitetään, yllytetään, edistetään tai oikeutetaan rotuvihaa, muukalaisvihaa, antisemitismiä tai muunlaista vihaa, joka perustuu suvaitsemattomuuteen.
Yleiskielessä ja julkisessa keskustelussa käytetty termi ”vihapuhe” on muodostunut käsitteenä tulkinnanvaraiseksi.
Tiedetoimittaja Marko Hamilon mukaan vihapuhe on puhtaasti uhriton rikos, ja siitä määrätyt rangaistukset eivät tule mitenkään oletettujen uhrien hyväksi.
Helsingin Sanomissa on taas katsottu että "vihapuheen uhriksi" voi henkilön lisäksi joutua järjestö tai yrityskin.
Suomen rikoslainsäädännössä rangaistava vihapuhe on määritelty siten, että sillä kiihotetaan kansanryhmää vastaan, syyllistytään kunnianloukkaukseen ja laittomaan uhkaukseen.
Nykyisen vihapuhe-sanan alkuperä on englannin hate speech -käsitteessä, tosin sanaa on käytetty Suomen kielessä jo 1800-luvulla, esimerkiksi Aleksis Kiven "Nummisuutareissa".
""Toimittajat ilman rajoja -järjestö on moittinut Saksan vihapuhetta suitsivan lain syövän terää länsimaiden sananvapaussaarnoilta Turkissa, Venäjällä ja Kiinassa"", kirjoitti Tampereen yliopiston journalistiikan vierailuprofessori Jussi Pullinen Helsingin Sanomien artikkelissaan.
Facebook, Google, Microsoft ja Twitter omaksuivat 31.5.2016 Euroopan unionin ohjeen tarkistaa "useimmat aiheelliset pyynnöt laittoman vihapuheen poistamisesta" 24 tunnin kuluessa.
Sipilän hallituksen sisäministeri Paula Risikko otti voimakkaasti kantaa vihapuheeseen ja julisti sille nollatoleranssin.
Poliisi sai vuoden 2017 alussa 8,5 miljoonan euron määrärahan vihapuheen vastaiseen työhön. Poliisiylijohtaja Seppo Kolehmaisen mukaan täällä palkattiin 200 poliisia vihapuheen tutkimus- ja torjuntatyöhön.
Viharikos voi kohdistua myös enemmistöön. EIT ei hyväksynyt sananvapauteen vetoamista, kun islamisti yllytti antamaan opetuksen kaikille ei-muslimeille.
Tanskalaistoimittaja teki tv-jutun rasistisesta nuorisoryhmästä, joka esitti halventavia kommentteja maahanmuuttajista. EIT:n päätöksen mukaan Tanska rikkoi toimittajan sananvapautta, kun tämä tuomittiin haastateltaviensa lausunnoista. Toimittajan tavoite oli keskustelu tärkeästä ilmiöstä eikä rasismin levittäminen.
Kansanedustajan sai tuomita lentolehtisistä, joissa kutsuttiin nousemaan "Belgian islamisaatiota vastaan" ja kehotettiin lähettämään "ei-eurooppalaiset työntekijät kotiin." EIT:n mukaan tekstit olivat omiaan tuottamaan vihaa ulkomaalaisia kohtaan. Vastaava koski artikkeleita, joiden mukaan juutalaiset olisivat salaliitossa Venäjän kansaa vastaan. Edes holokaustin kiistämisen kieltoa EIT ei vastustanut.
Valtion viinitilan tuotteita sai haukkua "paskoiksi", koska siinä ei vahingoitettu yksilön mainetta ja sosiaalista asemaa vaan yrityksen kaupallista mainetta.
José María Arancedo
José María Arancedo (s. 26. lokakuuta 1940 Buenos Aires) on argentiinalainen roomalaiskatolinen arkkipiispa. Hänet vihittiin papiksi 16. joulukuuta 1967 ja nimitettiin Lomas de Zamoran vihkipiispaksi sekä Selemselaen titulaaripiispaksi 4. maaliskuuta 1988. Piispaksi vihkiminen seurasi 6. toukokuuta. Pääkonsekraattorina toimi Desiderio Elso Collino, jota avustivat Héctor Gabino Romero ja Luis Teodorico Stöckler.
19. marraskuuta 1991 Arancedo sai nimityksen Mar del Platan piispaksi, ja hänet asetettiin tähän virkaan 15. joulukuuta. Hänet nimitettiin 13. helmikuuta 2003 ja asetettiin 30. maaliskuuta Santa Fe de la Vera Cruzin arkkipiispaksi.
Thaimaan elokuva
Thaimaan elokuvan uusi aalto alkoi 1990-luvulla, jolloin siellä alettiin tehdä viihteellistä elokuvaa. Uusi aalto edusti usein kieli poskessa tehtyä elokuvaa, jonka parodian kohteena oli vanha thaimaalainen elokuva.
Sen nimekkäitä ohjaajia ovat Wisit Sasanatieng, Pen-Ek Ratanaruang, Nonzee Nimibutr ja Apichatpong Weerasethakul.
Sasanatiengin "Mustan tiikerin kyyneleet" on ensimmäisenä thaimaalaisena elokuvana osallistunut Cannesin elokuvajuhlien kilpailusarjaan. Se on paitsi thaimaalaista, myös länsimaista elokuvaa esikuvanaan pitävä länkkäriparodia, jonka tapahtumat sijoittuvat 1940- ja 1950-luvulle.
Thaimaassa ei erityisemmin arvosteta maan vanhaa elokuvatuotantoa, vaan siitä käytetään nimitystä "nam naok", haiseva vesi.
Wisit Sasanatieng
Wisit Sasanatieng on thaimaalainen elokuvaohjaaja.
Wisitin esikoisohjaus "Mustan tiikerin kyyneleet" on osallistunut ensimmäisenä thaimaalaisena elokuvana Cannesin elokuvajuhlien kilpailusarjaan. Se on paitsi thaimaalaista, myös länsimaista elokuvaa esikuvanaan pitävä länkkäriparodia, jonka tapahtumat sijoittuvat 1940- ja 1950-luvulle.
Wisitin toinen ohjaus on "Red Eagle".
Mustan tiikerin kyyneleet
Mustan tiikerin kyyneleet ("Fah talai jone") on Wisit Sasanatiengin ohjaama thaimaalainen elokuva, joka on valmistunut vuonna 2000. Se on osallistunut ensimmäisenä thaimaalaisena elokuvana Cannesin elokuvajuhlien kilpailusarjaan. Se on paitsi thaimaalaista, myös länsimaista elokuvaa esikuvanaan pitävä länkkäriparodia, jonka tapahtumat sijoittuvat 1940- ja 1950-luvulle.
Sen päähenkilö, pistoolisankari Dum Chartchai Ngamsan on rikollisjärjestö Mustien tiikerien jäsen. Hän rakastaa rikollisia jahtaavalle kapteeni Kumjornille (Arawat Ruangvuth) luvattua kuvernöörin tytärtä Rumpoeyta (Stella Malucchi). Takaumina kerrotaan tapahtumien tausta ja Dumin ja Rumpoeyn aiempi suhde.
Siirappisessa elokuvassa on paljon väkivaltaa ja ammuskelua esikuvina paitsi maan oma elokuva myös Sam Peckinpah ja Sergio Leone. Tarinan uskottavuus ei ole vahva, ja elokuvan värit ovat hyvin voimakkaat lukuun ottamatta takaumia, joissa luodaan muutenkin vanhan elokuvan tuntua väärällä nopeudella ja naarmuilla. Myös Douglas Sirkin melodraamat on nähty hengeltään sukulaiselokuvina.
Kriitikot pitävät elokuvaa tylsähkönä ja näkee sen toistavan lajityypin kliseitä, mikä on parodian helmasynti. Elokuvasta on tehty amerikkalaisia katsojia varten versio, jonka loppu on erilainen.
Susikoski (Kouvola)
Susikoski on Kymijoen koski, joka sijaitsee Kotkan ja Kouvolan rajalla. Kotkan puoli kuuluu Hurukselan kylään.
Susikoski kuuluu koskiluokituksen luokkaan I ja on luonteeltaan pikemminkin joen voimakas virtapaikka kuin varsinainen koski. Koski perattiin 1930-luvun alkuvuosina, jota ennen se oli perimätiedon mukaan kapea, putouksenkaltainen ränni, johon vietti laakea kallio Hurukselan puolelta. Kosken perkuusta syntyneet kiviröykkiöt ovat edelleen näkyvissä Hurukselan rannalla.
Susikosken alla, noin 500 m sillasta alavirtaan sijaitsee yksi Kymijoen syvimmistä kohdista, noin 27 m syvä kuoppa.
Seututie 357 välillä Anjala–Karhula ylittää Kymijoen Susikosken kohdalla. Kosken rannalla sijaitsee erityisesti motoristien suosima Kauppakahvila Susikoski.
Kuopio juhlii
Kuopio juhlii on Kuopiossa elo- ja syyskuun vaihteessa järjestettävä kaikenikäisille suunnattu kulttuuritapahtuma, jossa yhdistyvät Elonkorjuujuhla, Puijo Liikuttaa -tapahtuma, Olonkorjuutori sekä Nilsiän Taiteiden Juhla. Tapahtuman järjestää Kuopio Festivals ry yhteistyössä Kuopion kaupungin ja Kuopion kaupunkikeskustan kehittämisyhdistyksen kanssa. Kävijöitä Kuopio juhlii -tapahtumassa oli vuonna 2014 yli 40 000.
Seuraava Kuopio juhlii -tapahtuma järjestetään 28.-30.8.2015. Tapahtumassa on luvassa tanssi- ja lauluesityksiä, luentoja, tuotteiden myyntiä sekä paljon muuta. Tapahtuma tarjoaa yrityksille, seuroille ja järjestöille erinomaisen tilaisuuden esitellä omaa toimintaansa ja verkostoitua niin paikallisesti kuin valtakunnallisestikin, sillä kävijöitä odotetaan tulevan edellisvuosien tapaan kymmeniä tuhansia.
http://www.kuopiojuhlii.com
Viidettä kertaa järjestetty Kuopio Juhlii -tapahtumaviikonloppu näyttäytyi tänä vuonna vilkkaana koleasta säästä huolimatta. Kuopio juhlii -viikonloppu ylitti reilusti viimevuotisen kävijämäärän 18000: kokonaiskävijämäärä oli vuonna 2014 lähelle 40 000. Lisäksi Elonkorjuujuhlassa oli kävijöitä noin 35 000.
Kuopio Juhlii 2014 lopputiedote ja ohjelma
Kuopio juhlii ja Elonkorjuujuhla yhdistivät voimansa elokuun viimeisenä viikonloppuna ja tarjosivat suopean säänsiivittämänä monipuolisen ja monialaisen tapahtumakokonaisuuden. Kuntaliitoksen myötä Kuopioon liittyneen Nilsiän perinteinen Taiteiden yö oli tänä vuonna ensimmäistä kertaa mukana Kuopio juhlii -tapahtuman ohjelmistossa ja yhteismarkkinoinnissa.
Kuopio Juhlii 2013 lopputiedote
Elo- ja syyskuun vaihteessa vietetty Kuopio juhlii sai jälleen runsaasti väkeä liikkeelle. Hieman viileästä ja sateisestakin säästä huolimatta aiempia vuosia monipuolisempi ja laajempi ohjelma houkutteli huikeasti kävijöitä eri osatapahtumiin; yhteensä tapahtuma keräsi 18 000 kävijää.
Kuopio Juhlii 2012 lopputiedote
Vuonna 2011 koettiin kulttuurin ja sään harmoniaa Kuopiossa, kun elokuun viimeisenä viikonloppuna vietetty Taiteiden juhla yhdessä Kuopio juhlii –viikonlopun kanssa sai runsaasti väkeä liikkeelle. Kaunis, lähes trooppinen sää, yhteistyö Elonkorjuujuhlan ja Terve Kuopio -päivän kanssa sekä tavallistakin runsaampi ohjelmatarjonta takasivat ennätysyleisön jo kuudetta kertaa järjestetylle Taiteiden juhlalle. Kaupungin talolla järjestettiin myös tällöin avointen ovien päivä ja musiikkikeskuksella järjestettiin avoimet harjoitukset.
http://www.kuopiofestivals.fi/kuopio-juhlii/arkisto
Vuonna 2010 järjestettiin nimen Kuopio-juhlii alla ensimmäinen tapahtuma, joka yhdisti bisnestä, kulttuuria ja tervettä elämää. Tapahtuma toi uusia ja virkistäviä ratkaisuja Kuopion keskuskuvaan, vaikka torin kunnostustyöt olivat kesken. Kadut ja kulttuurikohteet täyttyivät tapahtumayleisöstä myöhäiseen iltaan saakka. Tapahtumassa oli muun muassa ilmainen kyyti ja sisäänpääsy Puijolle. Vaikka lauantain pieni sade söi kävijämäärää, koko tapahtuma oli onnistunut ja yhteistyötä tekevät toimijat toivoivat samanlaisen konseptin jatkuvan seuraavinakin vuosina.
http://www.kuopiofestivals.fi/kuopio-juhlii/arkisto
Fredrik Djurling
Fredrik Djurling (s. 1981) on ruotsalainen salibandyn pelaaja. Pelipaikaltaan hän on keskushyökkääjä.
Djurling nousi kaudella 1999–2000 Järfälla IBK edustusjoukkueeseen. Siellä hän pelasi aina vuoteen 2007 asti kunnes siirtyi AIK:hon. AIK:ssa Djurling voitti Euroopan cupin kaksi kertaa. Djurling pelaa kaudella 2011–2012 Floorball Könizissä. Maailmanmestaruuden hän on voittanut kaksi kertaa.
Lotus T128
Lotus T128 on Team Lotuksen kaudella 2011 käyttämä auto. Auto on paranneltu versio edeltäjästään Lotus T127:tä. Se on n. 2–3 sekuntia kärkitalleja hitaampi kaudella 2011. Autolla kilpailivat suomalainen Heikki Kovalainen ja italialainen Jarno Trulli. Testikuljettajina toimi Karun Chandhok, Luiz Razia ja Davide Valsecchi, joista Chandhock pääsi ajamaan yhdeksän, Razia kaksi ja Valsecchi kerran perjantain ensimmäisissä harjoituksissa.
Sathinee Chankrachangwong
Sathinee Chankrachangwong (; s. 25. kesäkuuta 1982 Bangkok) on thaimaalainen entinen sulkapalloilija.
Chankrachangwong osallistui olympialaisiin kerran, Ateenassa 2004. Hän oli tuolloin mukana nelinpelissä, jossa hän eteni Saralee Thungthongkamin kanssa aina puolivälieriin saakka. Chankrachangwong pelasi Thungthongkamin kanssa myös MM-kilpailuissa 2005, joissa he hävisivät puolivälierissä kiinalaisille Ling Gaolle ja Sui Huangille. Chankrachangwong ja Thungthongkam osallistuivat vielä vuoden 2006 MM-kisoihin, joissa he pääsivät jälleen puolivälieriin asti.
Yhdysvaltain alle 20-vuotiaiden jääkiekkomaajoukkue
Yhdysvaltain alle 20-vuotiaiden jääkiekkomaajoukkue edustaa Yhdysvaltoja jääkiekon nuorten maailmanmestaruuskilpailuissa. Joukkue on voittanut maailmanmestaruuden neljä kertaa.
Larysa Hryha
Larysa Valerijivna Hryha (; s. 31. toukokuuta 1984 Dnepropetrovsk) on ukrainalainen sulkapalloilija. Hän edustaa seuratasolla Ukraina Dnepropetrovskia.
Hryha on osallistunut olympialaisiin kerran, Pekingissä 2008. Hän pääsi kaksinpelissä toiselle kierrokselle asti voitettuaan ensimmäisessä ottelussaan Italian Agnese Allegrinin ja hävittyään seuraavassa pelissä intialaiselle Saina Nehwalille. Hryha putosi ensimmäisellä kierroksella MM-kilpailuissa 2009, joissa Lan Lu peittosi hänet erin 2–0. Hän eteni vuonna 2010 toiselle kierrokselle sekä EM- että MM-kisoissa.
Hryhan paras sijoitus BWF:n ranking-listalla on kaksinpelin 29. tila, jolla hän on ollut neljä kertaa vuonna 2011.
Kirjoituksia uppoavasta Lännestä
Kirjoituksia uppoavasta Lännestä on Perussuomalaisten puheenjohtaja Jussi Halla-ahon kirjoittama kirja. Teoksessa on 75 Halla-ahon kirjoittamaa blogitekstiä, jotka hän on aiemmin julkaissut hänen henkilökohtaisessa Scripta-blogissaan. Tekstit on julkaistu vuosina 2005−2008. Kirjan ensimmäinen 1000 kappaleen painos loppuunmyytiin kolmessa vuorokaudessa. Kirjan julkaisuajankohtana Jussi Halla-aho toimi kunnallispoliitikkona Helsingissä.
Nguyễn Tiến Minh
Nguyễn Tiến Minh (s. 12. helmikuuta 1983 Hồ Chí Minh) on vietnamilainen sulkapalloilija. Hän oli heinäkuussa 2011 BWF:n ranking-listalla kaksinpelin seitsemäs.
Minh on osallistunut olympialaisiin kerran, Pekingissä 2008. Hän pääsi tuolloin ensimmäisen kierroksen läpi pelaamatta ottelua, mutta hävisi toisella kierroksella Taiwanin Hsien Yu-Hsingille Minh pääsi MM-kilpailuissa 2010 puolivälieriin saakka ja oli puolivälierissä myös Aasian-mestaruuskilpailuissa 2011.
Minh on ollut kaksinpelin maailmanlistalla parhaimmillaan viidennellä sijalla, jonka hän saavutti vuonna 2010.
Thi
Thi on vietnamilainen nimi, joka on yleinen naisen keskimmäisenä nimenä. Tunnettuja Thi-nimisiä henkilöitä ovat:Thi voi tarkoittaa myös seuraavia:
Haukiluikerot
Haukiluikerot eli vanhemmalta nimeltään käärmehuulikot (Chaenopsidae) on ahvenkaloihin kuuluva kalaheimo. Heimon lajeja tavataan Pohjois- ja Etelä-Amerikan rannikoilla.
Varhaisimmat haukiluikeroihin kuuluvat fossiilit on ajoitettu tertiäärikauden loppupuolelle. Nykyään heimossa elää lähteestä riippuen 56–86 lajia, jotka jaetaan 9–14 sukuun. Eräitä lajeja, kuten nuoliluikeroa ("Lucayablennius zingaro") pidetään riutta-akvaarioissa.
Haukiluikerot ovat melko pieniä, pitkulaisia ja suomuttomia kaloja. Suurimmat "Chaenops"-suvun lajeisto voivat saavuttaa 16 cm pituuden, muuta jäävät pienemmiksi. Selkä- ja peräevät ovat kaloilla pitkät ja voivat olla yhtyneet pyrstöevän kanssa. Eräillä haukiluikeroilla selkäevän etuosa on takaosaa korkeampi. Silmät ovat suurikokoiset ja otsassa voi olla piikkejä. Sierainten värekarvat voivat olla esillä joillakin lajeista. Väriltään haukiluikerot voivat olla hyvinkin tummia tai jopa läpinäkyviä ja koiraat ovat väritykseltään usein naaraita tummempia.
Haukiluikeroita tavataan subtrooppisista ja trooppisista vesistä Pohjois- ja Etelä-Amerikan Atlantin ja Tyynenmeren rannikoilta. Ne elävät usein kivikkopohjilla ja koralliriutoilla, ja niiden suhde koralleihin voi olla synbioottinen. Haukiluikerot piileskelevät utyypillisesti hylätyissä putkimatojen ja muiden selkärangattomien eläinten kuorissa. Lajien ravintoa ovat pienet äyriäiset.
Sulpiridi
Sulpiridi (valmistenimi "Suprium") on neurolepti eli antipsykoottinen lääke. Kemiallisesti sulpiridi kuuluu bentsamideihin. Sen annosteluvahvuudet ovat 50 ja 200 mg. Viidenkymmenen milligramman lääkeannos on kapselissa, mutta kahdensadan milligramman lääke on tablettimainen. Lääkkeen valmistaja on Sanofi-Aventis.
Lääke on sikäli harvinainen lajissaan, että sitä voidaan käyttää psykoottisten sairauksien ohella myös masennuksen hoitoon. Vain muutamia antipsykootteja on tähän vaihtelevalla menestyksellä käytetty (lähinnä flupentiksolia ja tioridatsiinia, joiden on oletettu vaikuttavan aktivoivasti tai antidepressiivisesti). Vaikeaan depressioon ei sulpiridia kuitenkaan suositella. Psykoottistasoisten mielisairauksien ongelmana voivat olla niin sanottujen positiivioireiden ohella passiivisuus, sekä sosiaalisista ihmissuhteista eristäytymistä aiheuttavat niin sanotut negatiivioireet. Myös tunne-elämän köyhyys tai latistuminen on liitetty etenkin skitsofrenian negatiivioireisiin.
Sulpiridin aiheuttamat mahdolliset sivuvaikutukset ovat samantapaisia kuin muillakin antipsykooteilla: pahanlaatuisen neuroleptioireyhtymän vaara, QT-ajan pidentymä sydämen toiminnassa sekä hypotensio, ekstrapyrimidaaliset sekä eksitomotoriset sivuoireet kuten Parkinsonin taudin oireet, tardiivi dyskinesia, akatisia ja dystonia.
Henkilönnimi
Henkilönnimi on erisnimi, joka yksilöi ja identifioi ihmisen muusta yhteisöstä. Henkilönnimi on kulttuurinen universaali eikä maailmassa tunnetakaan kulttuureja, joissa ihmisille ei olisi annettu nimeä.
Henkilönnimeen kuuluu kaikissa kulttuureissa yksilöllinen nimi (etunimi). Noin 60 %:ssa kulttuureista henkilönnimeen kuuluu myös lisänimi, joka voi olla esimerkiksi sukunimi, välinimi, patronyymi tai klaaninimi.
Henkilönnimet muodostavat henkilönnimisysteemejä, jotka yksilöimisen lisäksi myös luokittelevat ihmiset kuuluvaksi johonkin sosiaaliseen ryhmän kuten suku tai klaani. Samantyyppisissä kulttuuriympäristöissä käytetään usein samankaltaisia nimisysteemejä. Maanviljelysyhteisöjen nimisysteemit muistuttavat toisiaan kuten myös modernien kaupunkikulttuurien nimisysteemit.
Valtaosassa kulttuureista nimenanto tapahtuu lapsen ensimmäisen elinkuukauden aikana. Nimenantajana toimii useimmiten lapsen isä tai äiti tai kummatkin yhdessä. Noin kolmasosassa maailman kulttuureista nimenantaja on joku muu sukulainen tai yhteisössä korkeaa arvostusta nauttiva henkilö. Valtaosassa kulttuureja (noin 75 %) nimenantoon liittyy myös nimenantoseremonia. Maatalousvaltaisissa kulttuureissa nimenantoseremonia suoritetaan lähes aina (noin 99 %). Nimenantoseremoniaan voidaan myös suorittaa erilaisia puhdistus- ja uhrirituaaleja.
Nimenantoperuste vaihtelee myös eri kulttuureissa. Hyvin yleinen peruste on lapsen nimeäminen jonkin lähisukulaisen mukaan. Muita yleisiä perusteita ovat lapsen jokin ominaisuus (olemassa oleva tai haluttu), syntymähetken tapahtuma tai syntymäjärjestys tai -asema perheessä. Lapsen sukupuoli ilmenee aina nimestä vain vajaassa 50 %:ssa kulttuureista. Noin 15 % kulttuureista ei erottele nimissä lainkaan sukupuolta – sukupuoli ilmaistaan tarvittaessa muiden kielellisten keinojen avulla. Nimenantoon vaikuttaa myös samannimisyys. Noin 10 %:ssa kulttuureista henkilönnimi on täydellisen ainutkertainen eli kellään elävällä tai kuolleella ei ole ollut samaa nimeä. Noin 15 % kulttuureista rajoittaa samannimisyyden vain elossa oleviin henkilöihin. Valtaosa kulttuureista sallii kuitenkin samannimisyyden. Tällöin nimenantoon liittyy myös luokittelua – nimenantoperusteena on joku arvostettu tai esikuvallinen henkilö, jonka ominaisuuksien haluttaisiin ikään kuin "tarttuvan" lapseen. Noin joka viidennessä kulttuurissa kaimasuhteeseen liittyy myös erityisiä velvollisuuksia.
Nokia 500
Nokia 500 on matkapuhelinvalmistaja Nokian Symbian^3-käyttöjärjestelmällä toimiva kosketusnäytöllinen älypuhelin. Puhelin maksoi noin 185 euroa. Nokia julkaisi puhelimen 1. elokuuta 2011. Puhelimen myyntipakkauksessa on mukana kolme eriväristä taustakuorta. Helmikuussa 2012 tulleessa ohjelmistopäivityksessä käyttöjärjestelmä päivittyi Symbian Belleksi.
Nokia 500:ssa on 1 gigahertsin suoritin.
Puhelimessa on GPS-paikannus A-GPS-ominaisuudella sekä kompassi ja navigointiin siinä on Nokia Kartat.
500:ssa on virtalähteenä 1110 milliamppeeritunnin Nokian BL-4U-akku (Li-Ion).
Vitsebskin piiri
Vitsebskin piiri (, ) on Vitsebskin alueella Valko-Venäjän koillisosassa, Venäjän rajalla sijaitseva Vitsebskiä ympäröivä hallintopiiri. Piirin hallinnollinen keskus on maakuntakeskus Vitsebsk, jonka alue ei kuitenkaan sisälly ympäröivään hallintopiiriin.
Vuoden 2009 väestönlaskun mukaan Vitsebskin maaseutuvaltaisen piirin alueella asui 40 552 henkeä. Kaupunkilaisiksi luetaan väestötilastoissa heistä ainoastaan Väinäjoen varrella sijaitsevan Suražin (, , 1 039 as.) ja Janavitšyn kaupunkimaisten taajamien (, , 929 as.) väki.
Hallintopiirin liikenneyhteyksistä merkittävimpiä ovat Vitsebskissä neljään suuntaan haarautuvat Valko-Venäjän rautateiden raiteet, valtatiet M8 (E95) ja M3 sekä kantatiet P20, P21, P87 ja P115. Noin 12 kilometriä Vitsebskistä kaakkoon sijaitsee periaatteessa kansainvälinen Vitsebskin lentoasema; hallintopiirissä sijaitsee myös sotilaslentokenttä. Historiallisesti Väinäjoella on ollut suuri merkitys kauppatienä ja kulttuurin leviämisen väylänä.
Skyscraper (kappale)
Skyscraper on yhdysvaltalaisen poplaulaja Demi Lovaton ensimmäinen single hänen kolmannelta studioalbumiltaan. Kappale julkaistiin digitaalisesti 12. heinäkuuta 2011. Kappaleen ovat kirjoittaneet Toby Gad, Kerli Kõiv.
Lovato on tehnyt kappaleesta myös espanjankielisen version, nimeltään "Rascacielo".
Kappaleeseen tehdyn musiikkivideon kuvaukset kestivät 12 tuntia, ja Lovato kertoi kuvausten olleen sekä fyysisesti että henkisesti raskaat. Mark Pellingtonin ohjaama musiikkivideo esitettiin ensimmäisen kerran 13. heinäkuuta.
Kappaletta myytiin ensimmäisen viikon aikana 176 000 kappaletta Yhdysvalloissa, debytoiden toisella sijalla "Billboardin" Hot Digital Songs -listalla. Billboard Hot 100 -listalla kappale debytoi sijalla kymmenen, joten siitä tuli toinen Lovaton top 10 -single.
Skyscraper
Skyscraper voi tarkoittaa seuraavia:
Albert R. Broccoli 007 Stage
Albert R. Broccoli 007 Stage on yksi maailman suurimmista yksittäisistä elokuvastudiohalleista. Se sijaitsee Pinewood-studioiden alueella Englannissa. Studio on nimetty James Bond -tuottajan Albert R. Broccolin mukaan.
Painonnosto olympialaisissa
Painonnosto on ollut olympialaisten ohjelmassa nykyaikaisen olympiahistorian alusta alkaen. Se on ollut mukana jokaisissa kesäolympialaisissa lukuun ottamatta vuosia 1900, 1908 ja 1912. Naiset kilpailivat painonnoston olympiamitaleista ensimmäisen kerran vasta vuonna 2000. Olympialaisten painonnostoa hallinnoi lajin kattojärjestö, kansainvälinen painonnostoliitto.
Ensimmäisissä nykyaikaisissa olympialaisissa painonnoston kilpamuodot poikkesivat nykyisistä. Kilpailumuotoina oli painonnosto yhdellä kädellä, painonnosto kahdella kädellä ja käsipaino. Painoluokkia ei tunnettu, vaan kaikki kilpailivat samassa sarjassa. Tapahtumat olivat vain miehille.
Alkuaikojen kilpailuihin nähden painonnosto on muuttunut huomattavasti. Nykyisin kilpaillaan työnnössä ja tempauksessa, ja näiden yhteistulos ratkaisee voittajan.
Eugenio Ravignani
Eugenio Ravignani (s. 30. joulukuuta 1932 Pula) on italialainen roomalaiskatolinen piispa. Hänet vihittiin papiksi 3. heinäkuuta 1955 ja nimitettiin Vittorio Veneton hiippakunnan piispaksi 7. maaliskuuta 1983. Piispaksi vihkiminen seurasi 24. huhtikuuta. Pääkonsekraattorina toimi Lorenzo Bellomi, jota avustivat Gioacchino Muccin ja Antonio Vitale Bommarco.
Ravignani siirtyi toiseen hiippakuntaan, kun hänet nimitettiin 4. tammikuuta 1997 Triesten piispaksi. Hän jäi eläkkeelle 4. heinäkuuta 2009.
Silvio Padoin
Silvio Padoin (s. 11. huhtikuuta 1930 Pieve di Soligo) on italialainen roomalaiskatolinen piispa. Hänet vihittiin papiksi 9. huhtikuuta 1955 ja nimitettiin Pozzuolin hiippakunnan piispaksi 8. toukokuuta 1993. Piispaksi vihkiminen seurasi 26. kesäkuuta. Pääkonsekraattorina toimi Bernardin Gantin, jota avustivat Salvatore Sorrentino ja Eugenio Ravignani.
Padoin jäi eläkkeelle 2. syyskuuta 2005.
Ovidio Poletto
Ovidio Poletto (s. 27. maaliskuuta 1935 Caneva) on italialainen roomalaiskatolinen piispa. Hänet vihittiin papiksi 6. heinäkuuta 1958 ja nimitettiin Concordia-Pordenonen hiippakunnan piispaksi 16. syyskuuta 2000. Piispaksi vihkiminen seurasi 11. marraskuuta; pääkonsekraattorina toimi Alfredo Magarotto, jota avustivat Eugenio Ravignani ja Sennen Corrà. Poletto asetettiin virkaansa 8. joulukuuta, ja hän toimi siinä, kunnes jäi eläkkeelle 25. helmikuuta 2011. Poletton seuraajaksi nimitettiin Giuseppe Pellegrini.
Just Go With It
Just Go with It on vuonna 2011 ensi-iltansa saanut romanttinen komediaelokuva, jonka on ohjannut Dennis Dugan ja jonka pääosissa näyttelevät Adam Sandler ja Jennifer Aniston. Elokuva julkaistiin 11. helmikuuta 2011. Se perustuu vuoden 1969 elokuvaan "Kaktuksen kukka" (), joka puolestaan on elokuvasovitus Abe Burrowsin aiemmin julkaistusta Broadway-näytelmästä. Burrowsin näytelmä puolestaan perustuu ranskalaiseen näytelmään "Fleur de cactus".
Elokuvassa plastiikkakirurgi (Adam Sandler) seurustelee huomattavasti nuoremman opettajan kanssa, ja saa avustajansa (Jennifer Aniston) leikkimään vaimoaan ja tulevaa ex-vaimoaan tarkoituksenaan peittää valhe naimisissaolosta. Pian avustajan lapset joutuvat mukaan kuvioihin ja koko joukko suuntaa matkalle Havaijille.
Elokuva kuvattiin Los Angelesissa ja Havaijin Maui- ja Kauai-saarilla maaliskuusta toukokuuhun 2010. Elokuvassa Havaijilla sijaitsevaa hotellia kutsutaan nimellä Waldorf Astoria, vaikka kyseessä on oikeasti Grand Wailea -hotelli Mauilla.
Alfredo Magarotto
Alfredo Magarotto (s. 16. helmikuuta 1927 Pernumia) on italialainen roomalaiskatolinen piispa. Hänet vihittiin papiksi 9. heinäkuuta 1950 ja nimitettiin Chioggian hiippakunnan piispaksi 22. helmikuuta 1990. Hänet vihittiin piispaksi 24. maaliskuuta Bernardin Gantinin toimiessa pääkonsekraattorina sekä Sennen Corràn ja Antonio Mattiazzon avustaessa.
Magarotto sai nimityksen Vittorio Veneton piispaksi 31. toukokuuta 1997. Hän jäi eläkkeelle 3. joulukuuta 2003.
Neidonkielikoisa
Neidonkielikoisa ("Cynaeda dentalis") on pieni, Suomessa uhanalainen ja rauhoitettu perhoslaji.
Neidonkielikoisa on helposti tunnistettava pieni perhonen, jota ei voi sekoittaa muihin lajeihin. Etusiivet ovat vaaleanruskeat, ja niiden poikki kulkee terävärajainen, tummanruskea siksak-viiru. Siivissä on myös vaaleampia, siiven suuntaisia alueita. Siiven ulkoreunan ripsissä vuorottelevat vaaleat ja tummanruskeat alueet. Tummat alueet muodostavat siiven reunaan rivin kiilamaisia täpliä. Takasiivet ovat ruskeanharmaat, reunoja kohti tummenevat. Siipiväli on 21–31 mm.
Suomessa neidonkielikoisaa tavataan paikoittaisena pitkin etelärannikkoa, erityisesti Hankoniemellä. Lentää yhtenä sukupolvena, Suomessa heinäkuussa.
Laji on sidoksissa toukan ravintokasviin, neidonkieleen. Lajin elinympäristö vaihtelee hoitamattomasta ruohikkomaista puutarhoihin. Perhoset lentävät hämärän laskeuduttua ja tulevat valolle. Toukka elää aluksi ravintokasvinsa alalehdissä miinaajana, myöhemmin varren alaosan sisällä ja koteloituu kovan, lehdenkappaleilla päällystetyn kotelokopan sisään kuihtuneiden alalehtien väliin.
Vuoden 2010 uhanalaisarvioinnissa neidonkielikoisa arvioitiin Suomessa erittäin uhanalaiseksi (EN). Laji on Suomessa luonnonsuojelulailla rauhoitettu ja yksittäisen perhosen ohjeellinen korvaushinta on 1682 euroa.
Toukka elää neidonkielellä ("Echium vulgare").
Aku Ankan taskukirja In English
Aku Ankan taskukirja In English: Stories from Duckburg on vuosina 2011–2013 julkaistu sarjakuvasarja. Sarjassa on julkaistu viisi osaa, jotka sisältävät Aku Ankan taskukirjojen tarinoita englanniksi käännettyinä. Kirjat on suunnattu englannin kielen opiskelua varten ja niihin kuuluu tarinoihin liittyvä sanasto.
Paolo Magnani
Paolo Magnani (s. 31. joulukuuta 1926 Pieve Porto Morone) on italialainen roomalaiskatolinen piispa. Hänet vihittiin papiksi 29. kesäkuuta 1951 ja nimitettiin Lodin hiippakunnan piispaksi 27. heinäkuuta 1977. Piispaksi vihkiminen seurasi 10. syyskuuta. Pääkonsekraattorina toimi Antonio Poma, jota avustivat Ernesto Civardi ja Antonio Giuseppe Angioni.
Magnani nimitettiin 19. marraskuuta 1988 ja asetettiin 11. helmikuuta 1989 Trevison piispaksi. Hän jäi eläkkeelle 3. joulukuuta 2003.
Batman: Tappava pila
Batman: Tappava pila ("Batman: The Killing Joke") on Alan Mooren käsikirjoittama ja Brian Bollandin kuvittama Batman-sarjakuva, joka julkaistiin vuonna 1988. Tarina on julkaistu suomeksi ensimmäisen kerran vuonna 1989 ja uudelleen "DC-sankarit, tekijänä Alan Moore" -kokoelmassa vuonna 2007.
Sarjakuvassa Batmanin vihollinen Jokeri pakenee Arkhamin vankimielisairaalasta ja yrittää sen jälkeen tehdä komissario Gordonista hullun, todistaakseen että kuka tahansa hyvä ihminen voi seota. Tarinassa myös valotetaan Jokerin menneisyyttä.
Tarinaa pidetään yhtenä merkittävimmistä Batman-sarjakuvista. IGN sijoitti sen kolmanneksi listallaan 25 parhaasta Batman-sarjakuvasta.